CELEX: C2006/237/06
Language: fi
Date: 2006-09-30 00:00:00
Title: Asia C-293/06: Ennakkoratkaisupyyntö, jonka Finanzgericht Hamburg (Saksa) on esittänyt 3.7.2006 — Deutsche Shell GmbH v. Finanzamt für Großunternehmen in Hamburg

30.9.2006   
            
            
               FI
            
            
               Euroopan unionin virallinen lehti
            
            
               C 237/3
            
         Ennakkoratkaisupyyntö, jonka Finanzgericht Hamburg (Saksa) on esittänyt 3.7.2006 — Deutsche Shell GmbH v. Finanzamt für Großunternehmen in Hamburg
   (Asia C-293/06)
   (2006/C 237/06)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Hamburg
   Pääasian asianosaiset
   
      Kantaja: Deutsche Shell GmbH
   
      Vastaaja: Finanzamt für Großunternehmen in Hamburg
   Ennakkoratkaisukysymykset
   
               1)
            
            
               Onko se, että Saksan liittotasavalta käsittelee lähtövaltiona kotimaisen emoyhtiön (Stammhaus) valuuttakurssitappiota, joka johtuu italialaiselle toimipaikalle annetun ns. perustamispääoman palauttamisesta, osana toimipaikan voittoa ja Italian kanssa vuonna 1925 kaksinkertaisen verotuksen välttämiseksi tehdyn sopimuksen 3 §:n 1 ja 3 momentin sekä 11 §:n 1 momentin c kohdan mukaisen vapautuksen perusteella jättää sen pois Saksassa suoritettavan veron määräytymisperusteesta, vaikka valuuttakurssitappiota ei voida sisällyttää Italiassa suoritettavaa veroa varten laskettavaan toimipaikan voittoon eikä sitä siten oteta huomioon lähtövaltiossa eikä myöskään toimipaikan valtiossa, ristiriidassa EY:n perustamissopimuksen 52 artiklan (josta on tullut EY 43 artikla) kanssa, kun tätä artiklaa luetaan yhdessä EY:n perustamissopimuksen 58 artiklan kanssa (josta on tullut EY 48 artikla)?
            
         
               2)
            
            
               Mikäli ensimmäiseen kysymykseen vastataan myöntävästi: Onko se, että edellä mainittu valuuttakurssitappio on kyllä luettava Saksassa suoritettavan veron määräytymisperusteeseen mutta se saadaan vähentää yrityksen kuluna vain siinä laajuudessa kuin italialaisesta toimipaikasta ei saada mitään verottomia voittoja, ristiriidassa EY:n perustamissopimuksen 52 artiklan (josta on tullut EY 43 artikla) kanssa, kun tätä artiklaa luetaan yhdessä EY:n perustamissopimuksen 58 artiklan kanssa (josta on tullut EY 48 artikla)?